L 45/1640
BG
Официален вестник на Европейския съюз
24.2.2022 г.
КОМИСИЯ ОПЕРАЦИИ ПО ПОЛУЧАВАНЕ И ОТПУСКАНЕ НА ЗАЕМИ — ОПЕРАЦИИ ПО ПОЛУЧАВАНЕ И ОТПУСКАНЕ НА ЗАЕМИ, ГАРАНТИРАНИ ОТ БЮДЖЕТА НА СЪЮЗА (С ИНФОРМАТИВНА ЦЕЛ)
3.
Влияние върху бюджета Избухването на COVID-19 оказа тежко вредно въздействие върху икономическата система на всяка държава членка.
Затова е необходимо колективно финансово участие от държавите членки под формата на гаранции за заемите от бюджета на Съюза.
Такива гаранции са нужни, за да може Съюзът да отпуска заеми с достатъчен размер на държавите членки с цел оказване на подкрепа на трудовите пазари, които са изложени на най-силен натиск.
За да се гарантира, че условното задължение, което произтича от тези заеми, съответства на приложимата многогодишна финансова рамка и таваните за собствените ресурси, предоставените от държавите членки гаранции следва да бъдат неотменими, безусловни и при поискване, а стабилността на системата следва да бъде подсилена от допълнителни предпазни мерки.
В съответствие с допълващата роля на тези гаранции и без да се засягат техният неотменим и безусловен характер и плащането им при поискване, от Комисията се очаква, преди да поиска от държавите членки плащане по гаранциите, да използва съществуващия марж под тавана на собствените ресурси за бюджетни кредити за плащания, доколкото той се оценява като устойчив от Комисията, като се вземат предвид, inter alia, общите условни задължения на Съюза, включително в рамките на механизма за подкрепа на платежния баланс, създаден с Регламент (EО) No 332/2002 (1).
В съответното искане за плащане по гаранциите Комисията следва да информира държавите членки за степента, в която е бил използван съществуващият марж.
Нуждата от гаранции, предоставени от държавите членки, може да бъде преразгледана, ако бъде постигнато споразумение за преразглеждане на тавана на собствените ресурси.
Тъй като операциите по получаване и отпускане на заеми се извършват при еднакви условия, те оказват влияние върху бюджета, само ако гаранцията се активира в случай на неизплатено задължение.
Към 31 декември 2020 г. неизплатената главница по този инструмент възлиза на 39 500 000 000 EUR.
(1) Регламент (ЕО) № 332/2002 на Съвета от 18 февруари 2002 г. за установяване на механизъм, осигуряващ средносрочна финансова подкрепа за платежния баланс на държавите членки (ОВ L 53, 23.2.2002 г., стp. 1).